สวัสดีค่ะ เมื่อวานดิฉันได้ใช้ cotton bud ชุบน้ำแล้วปั่นหูทำให้หูอื้อ เบื้องต้นไปพบแล้ว ยังไม่ทราบสาเหตุที่แน่ชัด จึงได้ลองดูดขี้หูให้แต่ก็ยังเหมือนเดิม จึงให้ยาแก้หูอื้อกับยาฆ่าเชื้อมาทาน อยากทราบว่ากรณีนี้หูจะกลับมาเป็นปกติได้ไหมคะ ปล.ตอนไปหาไม่ได้แจ้งว่าชุบน้ำด้วยค่ะ จะเป็นไปได้ไหมคะว่าเป็นเพราะน้ำเข้าหู แล้วถ้าใช่ในขั้นตอนดูดขี้หูน้ำจะออกมาด้วยหรือไม่คะ รบกวนด้วยนะคะ 🙇🏻‍♀️
สวัสดีค่ะ การใช้ cotton bud ที่เปียกน้ำปั่นหู อาจทำให้เกิดหูชั้นนอกอักเสบได้ ซึ่งก็จะทำให้มีอาการหูอื้อ การได้ยินเสียงลดลง ปวดหู เจ็บหู มีน้ำไหลจากหู รูหูบวมแดง เป็นต้น อย่างไรก็ตาม หากแพทย์ตรวจแล้วไม่อะไรผิดปกติ ก็อาจสังเกตอาการไปก่อน แต่ทั้งนี้ หากแพทย์ได้จ่ายยาปฏิชีวนะมาให้ทานแล้ว ก็แนะนำให้ทานจนครบก่อน แล้วดูอาการอีกครั้งค่ะ หากยังไม่หาย ก็ควรกลับไปพบแพทย์เพื่อตรวจหาสาเหตุเพิ่มเติมต่อไปค่ะส่วนการที่น้ำจาก cotton bud จะเข้าหูนั้น ก็อาจเป็นไปได้ แต่ก็แค่เพียงปริมาณเล็กน้อย ซึ่งขี้หูก็จะดูดซับน้ำไว้ และเมื่อดูดขี้หูออก ก็ไม่น่าเป็นสาเหตุที่ทำให้เกิดอาการหูอื้อตามมาอีกค่ะสำหรับหาสาเหตุต่างๆ ที่ทำให้เกิดหูอื้อ นอกจากการอักเสบติดเชื้อในหูแล้ว ได้แก่ มีโรคน้ำในหูไม่เท่ากัน เนื้องอกของเส้นประสาทหู หรืออาจเกิดขึ้นหลังจากการดื่มแอลกอฮอล์ กาแฟ หรือสูบบุหรี่ การใช้ยาบางชนิดที่มีผลข้างเคียงต่อประสาทหู หรือมีความเครียด วิตกกังวล ซึมเศร้า เป็นต้น